ศบค. ยังไม่ประกาศล็อคดาวน์ทุกพื้นที่ทั่วประเทศ แต่ปรับ 18 จังหวัดพื้นที่ควบคุมสูงสุด และพื้นที่ควบคุม 56 จังหวัด
นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด19) หรือ ศบค. แถลงผลการประชุม ศบค. ยืนยันว่า ยังไม่มีการล็อคดาวน์พื้นที่ทั่วประเทศ หลังมีการแพร่ระบาดระลอก 3 แต่สิ่งที่จะต้องดำเนินการหลังจากมีการระบาดของโรคเป็นวงกว้าง เพราะประชาชนทั่วไปผู้ติดเชื้อไม่มีอาการ และยังมีการเดินทางข้ามพื้นที่ จึงต้องหาวิธีการเพิ่มประสิทธิภาพ เพื่อลดการแพร่เชื้อที่สัมพันธ์กับสถานบันเทิง การรวมกลุ่ม การสังสรรค์ โดยที่ประชุม มีสติให้ปรับระดับพื้นที่สถานะการย่อย ในพื้นที่ทั่วราชอาณาจักร เป็น 2 ระดับ ได้แก่ พื้นที่ควบคุมสูงสุด(สีแดง)18 จังหวัดคือ กรุงเทพฯ ขอนแก่น ชลบุรี เชียงใหม่ ตาก นครปฐม นครราชสีมา นนทบุรี ปทุมธานี ประจวบคีรีขันธ์ ภูเก็ต ระยอง สงขลา สมุทรปราการ สมุทรสาคร สระแก้ว สุพรรณบุรีและจังหวัดอุดรธานี ส่วนพื้นที่ควบคุม(สีส้ม) มี 59 จังหวัดสำหรับมาตรการในพื้นที่ควบคุมสูงสุด(สีแดง) ห้ามดำเนินการ หรือจัดกิจกรรมที่เสี่ยงต่อการแพร่โรค ห้ามใช้อาคารสถานที่ของโรงเรียนและสถาบันการศึกษาทุกประเภท เพื่อจัดการเรียนการสอน การสอบการฝึกอบรม หรือทำกิจกรรมใดๆ ที่มีผู้เข้าร่วมกิจกรรมจำนวนมาก ทำให้เสี่ยงต่อการแพร่โรค ให้ปิดสถานบริการ หรือสถานที่เสี่ยงต่อการแพร่โรคทั่วราชอาณาจักร โดยให้ผู้ว่าราชการจังหวัด และคณะกรรมการโรคติดต่อจังหวัด เป็นผู้ดำเนินการตามกฎหมาย กำหนดพื้นที่ตามสถานการณ์ ร้านกาแฟ ร้านอาหาร เปิดได้ไม่เกิน 21.00 น. และให้จำหน่ายอาหารและเครื่องดื่มในลักษณะของนำกลับไปบริโภคที่บ้านได้จนถึงเวลา 23.00 น. ห้างสรรพสินค้าศูนย์การค้า community mall หรือสถานประกอบการที่มีลักษณะคล้ายกันให้เปิดได้จนถึง 21.00 น. ร้านสะดวกซื้อ supermarket ตลาดนัดกลางคืน ตลาดโต้รุ่ง ให้เปิดตามเวลาปกติแต่ไม่เกิน 23.00 น. ส่วนสถานบริการที่เปิด 24 ชั่วโมงให้เปิดดำเนินการได้ในเวลา 4.00 น. สนามกีฬา หรือสถานที่ออกกำลังกาย ยิม ฟิตเนส สามารถเปิดบริการได้ไม่เกิน 21.00 น. และสามารถจัดการแข่งขันกีฬาได้โดยจำกัดจำนวนผู้ชมในสนามสำหรับพื้นที่ควบคุม(สีส้ม) ให้จำหน่ายอาหาร หรือเครื่องดื่มบริโภคในร้านได้ ไม่เกิน 23.00 น. การจำหน่ายสุรา หรือเครื่องดื่มแอลกอฮอล์ สำหรับร้านอาหารหรือสถานที่จำหน่ายสุรา ห้ามบริโภคสุราิหรือเครื่องดื่มที่มีแอลกอฮอล์ในร้าน ขณะที่การจัดกิจกรรมงานเลี้ยงสังสรรค์ ขอความร่วมมือให้ประชาชนเลื่อน หรืองดจัดกิจกรรมสังสรรค์งานเลี้ยง หรืองานรื่นเริงในช่วงเวลานี้  ให้ดำเนินการรูปแบบการปฏิบัติงานที่เหมาะสม หรือ work from home เพื่อลดโอกาสเสี่ยงจากการติดเชื้อนอกจากนี้ ศูนย์ปฏิบัติการฉุกเฉินด้านการแพทย์และสาธารณสุข กรณีโรคติดเชื้อโควิค -19 ร่วมกับศูนย์บริหารสถานการณ์โควิด-19 กระทรวงมหาดไทย และศูนย์ปฏิบัติการแก้ไขสถานการณ์ฉุกเฉินด้านความมั่นคง ต้องเร่งดำเนินการจัดสถานที่ เพื่อใช้เป็นสถานที่รองรับการดูแลและแยกกัก กักกันตัว ผู้ติดเชื้อได้ โดยขอความร่วมมือจากสถานศึกษา มหาวิทยาลัย โรงแรม หอประชุมส่วนการประเมินสถานการณ์ให้ ศปก.ศบค. พิจารณาและประเมินสถานการณ์ เพื่อปรับเปลี่ยนระดับพื้นที่สถานการณ์และมาตรการควบคุมแบบบูรณาการ ทั้งแนวปฏิบัติตามพื้นที่สถานการณ์ได้ เพื่อความเหมาะสมของแต่ละพื้นที่ โดยให้ผู้ว่าราชการจังหวัด อาจพิจารณาดำเนินการตามกฎหมาย ว่าด้วยโรคติดต่อ สั่งปิดหรือห้ามดำเนินกิจการของสถานที่ได้